Joseph Swan

Joseph Wilson Swan (31. oktoober 1828 – 27. mai 1914) oli briti füüsik ja keemik. Ta on peamiselt kuulus esimese hõõglambi leiutamise pärast.

Swan esitles oma lambipirni esmakordselt loengus Newcastle upon Tyne's 18. detsembril 1878, patendi sai ta alles 27. novembril 1880, kui oli teinud parandusi oma originaalsesse seadeldisse. Tema kodu Gatesheadis oli esimene hõõglambiga valgustatud maja maailmas. Tema loeng 1880. aastal on esimene hõõglambivalgel toimunud avalik üritus maailmas. Savoy teater Westminsteris sai 1881. aastal esimeseks ehitiseks, mis oli valgustatud ainult hõõglampe kasutades.

Tunnustus
1894 – valiti Londoni Kuningliku Seltsi liikmeks
1904 – löödi rüütliks (Knight Bachelor)

Swan valiti Suurbritannia Farmakoloogia Seltsi auliikmeks. Ta sai ka Prantsusmaa kõrgeima auastme Auleegioni ordeni, kui ta külastas 1881. aastal Pariisis ülemaailmset leiutiste näitust, kus näidati ka tema enda töid. Pariis sai valgustuse tänu tema elutööle.

Kategooria:Suurbritannia füüsikud
Kategooria:Suurbritannia keemikud
Kategooria:Sündinud 1828
Kategooria:Surnud 1914